பகைவர் அல்லது எதிரி என்பது தங்களுக்கு எதிராக அல்லது அச்சுறுத்தலாகக் கருதப்படுபவர்களை குறிப்பிடும் சொல்லாகும், இந்தச் சொல் பொதுவாக போர்ச் சூழலில் மிகுதியாக பயன்படுத்தப்படுகிறது. மேற்கோள்கள்   பகைவருள் சிறு பகைவன் என்பது கிடையாது. ஃபிராங்க்லின்   ஒரு பகைவனை வெல்வதைக்காட்டிலும் அவனைத் திருப்புவது மேல். வெற்றி அவனுடைய விடத்தைப் போக்கலாம். ஆனால் அவனைத் திருத்தி வசப்படுத்திக்கொள்வதில், அவனுடைய உள்ள உறுதியே போய்விடும். -ஃபெல்ட்ஹாம்  உன் எதிரிகளைக் கவனி. அவர்களே உன் குறைகளை முதலில் கண்டிப்பவர்கள். - ஆன்டிஸ்கினிஸ்  நாம் சந்தேகிக்காத எதிரியே மிகவும் அபாயகரமானவன். - ரோஜாஸ்  நம்மைவிட நம் எதிரிகள் பெற்றுள்ள அதிக நல்ல குணங்களை நாம் கவனித்து வரவேண்டும். குறைகளை நீக்கிக்கொண்டு. அவர்களுடைய நல்ல குணங்களை நாம் அவர்களிலும் அதிகமாகப் பெறவேண்டும். - புளுடார்க்  அறிஞரே! உமது பகைவர்களுடன் உறவாடிக்கொண்டிருக்கும் அந்த நண்பரைக் கை கழுவிவிடும். - ஸாஅதி